Найбольш радасным сваё доўгае, поўнае драматычных падзей жыццё гарадакчанка Таісія Абрамаўна Моўшанка (у дзявоцтве Антонава) лічыць менавіта цяпер: пад мірным небам, пад клапатлівым крылом дачкі і сына, дачакаўшыся ўнукаў і праўнукаў, з рэгулярнай заслужанай пенсіяй. Днямі адзначыць 90-годдзе. Яна — шчаслівая нягледзячы на тое, што амаль 20 гадоў таму аслепла, не мае здароўя. Але ў яе ёсць галоўны скарб — удзячныя дзеці, якія лічаць сваім абавязкам даглядзець, акружыць клопатам тую, хто дала ім жыццё, была побач у радасці і ў горы, старэйшую ў сваім раду і любімую ўсімі жанчыну.